Skoliose er en rygsygdom (skæv rygsøjle), der medfører at rygsøjlen vokser i enten en C- eller S-form. Skoliose er en misforstået sygdom, hvor der blandt en stor del af sundhedspersonalet er en tankegang om, at det udelukkende er et kosmetisk problem. Det er ikke nødvendigvis sandheden. De fleste med mild skoliose vil heldigvis have få gener, men en del med moderat og svær skoliose vil opleve rygsmerter og det kan endda udvikle sig i en grad at det medfører vejrtrækningsbesvær og føleforstyrrelser.